L'alcaldessa d'Alaquàs serà la pregonera de les Festes del Carme
05/07/2011

# L'alcaldessa d'Alaquàs serà la pregonera de les Festes del Carme

*   05/07/2011
*   [Imprimir](#)
*   Compartir
*    https://www.alaquas.org/documento.asp?id\_do=12790

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12790%2F0&title=Ajuntament%20d%27Alaqu%C3%A0s.%20Premsa.L%27alcaldessa%20d%27Alaqu%C3%A0s%20ser%C3%A0%20la%20pregonera%20de%20les%20Festes%20del%20Carme)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12790/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12790/05072011alcaldessa_i_clavaris_del_carme_Form_4.jpg)](https://www.alaquas.org/ficheros/documentos/2011/2/12790/05072011alcaldessa_i_clavaris_del_carme_Form_10.jpg "<a href='https://www.alaquas.org/ficheros/documentos/2011/2/12790/05072011alcaldessa_i_clavaris_del_carme_Form_10.jpg' target=_blank><i class='fa fa-external-link' aria-hidden='true'></i>.L'alcaldessa d'Alaquàs serà la pregonera de les Festes del Carme</a>")

Alaquàs recupera les tradicionals Festes del Carme que s'iniciaran el proper 7 de juliol amb el pregó a càrrec d'Elvira García Campos

El proper dijous 7 de juliol s'iniciaran oficialment les Festes del Barri del Carme d'Alaquàs. L'alcaldessa d'Alaquàs, Elvira García Campos, convidada pels Clavaris del Carme 2011, serà l'encarregada de realitzar el pregó d'inici de festes i donar per inaugurada la programació festiva en honor a la Mare de Déu del Carme.

Els actes commemoratius continuaran el divendres 8 de juliol al Castell d'Alaquàs amb la presentació del monogràfic "Barrio Virgen del Carmen, medio siglo de historia" i la inauguració d'una exposició fotogràfica organitzada pels clavaris del Carme que recull una gran quantitat d'imatges sobre els més de 50 anys d'història d'aquest barri. Es tracta d'una mostra explicativa on es dóna a conèixer el barri així com els canvis produïts i el creixement experimentat al llarg de la seua història.

La programació festiva continuarà al llarg de tot el cap de setmana amb diverses activitats infantils, el festival de paelles el dissabte a les 20 hores o una carrera còmica el diumenge a les 19:30 hores. Al llarg de la setmana hi haurà jocs tradicionals per als xiquets i xiquetes i competicions esportives.

La festivitat central tindrà lloc el segon cap de setmana de la festivitat. El divendres 15 de juliol hi haurà un concurs de truita de creïlla i el dissabte 16 de juliol es celebrarà l'Ofrena de Flors a la Mare de Déu del Carme fins la seu dels clavaris. La festivitat finalitzarà el diumenge 17 de juliol amb una missa descoberta i un castell de focs d'artifici.

Les festes del Barri del Carme d'Alaquàs han estat històricament una de les festes més importants de la ciutat pel significat històric que contenen i per la implicació i il·lusió dels seus veïns i veïnes per mantindre viu aquest barri des del seu esforç col·lectiu. Els clavaris del Barri del Carme 2011 han decidit recuperar aquesta festivitat amb l'objectiu de donar a conèixer a tota la població el dinamisme d'aquest barri i la seua gent, que ha contribuït des de la humiltat i el respecte, a la construcció de la ciutat d'Alaquàs.